Temple Grandin

**Mary Temple Grandin**, nada en Boston o 29 de agosto de 1947, é unha muller con autismo de alto funcionamento estadounidense, que revolucionou as prácticas para o tratamento racional de animais vivos en facendas e matadoiros.

Graduada en Psicoloxía polo Franklin Pierce College e con mestrado en Zootecnia na Universidade Estatal de Arizona, é doutorada en Zootecnia, desde 1989, pola Universidade de Illinois. Hoxe imparte cursos na Universidade Estatal de Colorado respecto ao comportamento de rabaños e proxectos de instalación, alén de prestar consultoría para a industria pecuaria en manexo, instalacións e coidado dos animais. Á data de outubro de 2016 é a profesional estadounidense con autismo de máis éxito e máis célebre, altamente respectada no segmento de manexo pecuario.

Na súa xuventude creou a "máquina do abrazo", un aparello para aloumiñala como se estivese sendo apertada e que a calmaba, así como a outras persoas con autismo. A súa vida foi tema do filme *Temple Grandin*, en 2010, cando foi mencionada pola revista Time na lista das 100 persoas máis influentes do mundo, na categoría dos "Heroes".

Temple volveuse unha profesional extremadamente exitosa. Proxecta equipamentos e instalacións para a pecuaria. Todos os corredores e currais que deseña son redondos, pois o gado ten máis facilidade en seguir un camiño curvo - primeiro porque, non vendo o que hai no fin do camiño, fica menos asustado; segundo porque o deseño curvo aproveita o comportamento natural do animal, que é describir círculos. Temple fai unha analoxía: cos nenos autistas é preciso actuar do mesmo modo, isto é, traballando a favor delas, axudándoas a descubrir e desenvolver os seus talentos ocultos. Temple xa escribiu máis de 400 artigos publicados en revistas científicas e periódicos especializados, tratando do manexo de rabaño, instalacións e coidados dos animais.

## Historia 
Visitando a facenda da súa tía Ann en Arizona en 1966, Temple inicia o seu primeiro contacto con animais, que influenciarían a súa vida e carreira. O brete de contención de bovinos inspirouna na construción dun aparello para si mesma para se refuxiar dos seus frecuentes ataques de pánico.

A súa nai Eustacia, mesmo coa recomendación médica de internala nunha institución psiquiátrica, insiste en proporcionarlle educación formal. Nunha escola para nenos superdotados, é encoraxada polo seu profesor de Ciencias, o Dr. Carlock. Este entende o seu talento en "pensar imaxes e conéctalas", e a incentiva a proseguir a súa educación nunha universidade.

## Premios 
* 2011 Medalla Dobre Hélice

## Principais publicacións 
* *Emergence: Labeled Autistic* (con Margaret Scariano, 1986, actualizado en 1991), ISBN 0-446-67182-7
* *The Learning Style of People with Autism: An Autobiography* (1995).  In *Teaching Children with Autism : Strategies to Enhance Communication and Socializaion*, Kathleen Ann Quill, ISBN 0-8273-6269-2
* *Thinking in Pictures: Other Reports from My Life with Autism* (1996) ISBN 0-679-77289-8
* *Developing Talents: Careers for Individuals with Asperger Syndrome and High-Functioning Autism* (2004).  ISBN 1-931282-56-0
* *Animals in Translation|Animals in Translation : Using the Mysteries of Autism to Decode Animal Behavior* (con Catherine Johnson, 2005), ISBN 0-7432-4769-8
* *The Unwritten Rules of Social Relationships: Decoding Social Mysteries Through the Unique Perspectives of Autism * (con Sean Barron, 2005), ISBN 1-932565-06-X
* *The Way I See It: A Personal Look At Autism And Aspergers (2009) *
* *Animals Make Us Human: Creating the Best life for Animals* (con Catherine Johnson, 2009) ISBN 978-0-15-101489-7

## Véxase tamén 
### Outros artigos 
* Síndrome de Asperger

### Ligazóns externas 
* *Website* oficial  
* Sitio web oficial
* Páxina do filme "Temple Grandin" na HBO
* Entrevista exclusiva á Revista Autismo
* Sitio web oficial do filme Temple Grandin